Neuvoston asetus (ETY) N:o 1489/76, annettu 22 päivänä kesäkuuta 1976, asetuksen (ETY) N:o 766/68 muuttamisesta etuusmenettelyllä yhteisöön tuoduille sokereille myönnettävän vientituen osalta



Virallinen lehti nro L 167 , 26/06/1976 s. 0013 - 0014

Suomenk. erityispainos Alue 3 Nide 7 s. 0138

Kreikank. erityispainos: Luku 03 Nide 15 s. 0165

Ruotsink. erityispainos Alue 3 Nide 7 s. 0138

Espanjank. erityispainos: Luku 03 Nide 10 s. 0148

Portugalink. erityispainos: Luku 03 Nide 10 s. 0148



NEUVOSTON ASETUS (ETY) N:o 1489/76, annettu 22 päivänä kesäkuuta 1976, asetuksen (ETY) N:o 766/68 muuttamisesta etuusmenettelyllä yhteisöön tuoduille sokereille myönnettävän vientituen osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74(1), sellaisena kuin se on viimeksi muutettuna asetuksella (ETY) N:o 1487/76(2), ja erityisesti sen 19 artiklan 2 ja 3 kohdan, ottaa huomioon komission ehdotuksen, sekä katsoo, että asetuksessa (ETY) N:o 3330/74 säädetään yksityiskohtaisista erityissäännöistä sen V osastossa tarkoitettujen etuusmenettelyjen soveltamisen varmistamiseksi, tästä seuraa, että asetuksen (ETY) N:o 3330/74 19 artiklan tukijärjestelmää koskevia säännöksiä on sovellettava kyseisiin etuuskohtelun alaisiin sokereihin, sokerin vientitukien myöntämistä koskevista yleisistä säännöistä 18 päivänä kesäkuuta 1968 annetun neuvoston asetuksen (ETY) N:o 766/68(3), sellaisena kuin se on viimeksi muutettuna asetuksella (ETY) N:o 1102/75(4), 15 artiklassa säädetään yhtäältä, että asetuksen (ETY) N:o 3330/74 1 artiklan 1 kohdan a ja c alakohdassa tarkoitetuille tuotteille vientitukea ei myönnetä, ellei niitä ole valmistettu yhteisön alueelta korjatusta sokerijuurikkaasta tai sokeriruo'osta ja toisaalta, että vientitukea ei myönnetä sellaisille mainitun 1 artiklan 1 kohdan d alakohdassa tarkoitetuille tuotteille, jotka eivät ole peräisin yhteisöstä, liittymisasiakirja(5) liitteenä olevan pöytäkirjan N:o 17 4 kohdan mukaisesti ja poiketen siitä, mitä asetuksen (ETY) N:o 766/68 15 artiklan 1 kohdassa säädetään, Yhdistyneessä kuningaskunnassa sovellettavaa vientitukea voidaan myöntää tämän pöytäkirjan nojalla tuodusta raakasokerista valmistetulle valkoiselle sokerille, ja myöhemmin on Lomén AKT-ETY yleissopimuksen(6) liitteenä olevalla sokeria koskevalla pöytäkirjalla 3, merentakaisista maista ja merentakaisilta alueilta (PTOM) peräisin olevan ruokosokerin tuontia koskevalla 25 päivänä helmikuuta 1975 tehdyllä neuvoston päätöksellä 75/614/ETY(7) sekä Euroopan talousyhteisön ja Intian tasavallan välisellä ruokosokeria koskevalla sopimuksella(8) otettu käyttöön osto- ja tuontitakuun sisältäviä sokerintuonnin etuusmenettelyjä; näiden menettelyjen ja erityisesti edellä mainitun takuun täytäntöönpano johtaa vientitukijärjestelmän soveltamisen ulottamiseen etuuskohtelun alaisiin tuontisokereihin, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 766/68 15 artikla seuraavasti: "15 artikla 1. Asetuksen (ETY) N:o 3330/74 1 artiklan 1 kohdan a alakohdassa tarkoitetuille tuotteille ei myönnetä vientitukea, ellei niitä ole tapauksen mukaan: a) saatu yhteisön alueelta korjatusta sokerijuurikkaasta tai sokeriruo'osta; b) tuotu yhteisöön - Lomén AKT-ETY yleissopimuksen liitteenä olevan, sokeria koskevan pöytäkirjan 3, - päätöksen 75/614/ETY, tai - Euroopan talousyhteisön ja Intian tasavallan välisen ruokosokeria koskevan sopimuksen nojalla; c) saatu jostakin b alakohdassa tarkoitettujen säännösten nojalla tuodusta tuotteesta. 2. Sellaisten asetuksen (ETY) N:o 3330/74 1 artiklan 1 kohdan c ja d alakohdassa tarkoitettujen tuotteiden viennille, jotka eivät ole peräisin yhteisöstä tai joita ei ole saatu 1 kohdan b alakohdassa tarkoitettujen säännösten nojalla yhteisöön tuoduista sokereista tai 1 kohdan c alakohdassa tarkoitetuista tuotteista, ei myönnetä tukea." 2 artikla Tämä asetus tulee voimaan 1 päivänä heinäkuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä kesäkuuta 1976. Neuvoston puolesta Puheenjohtaja J. HAMILIUS (1) EYVL N:o L 359, 31.12.1974, s. 1 (2) EYVL N:o L 167, 26.6.1976, s. 9 (3) EYVL N:o L 143, 25.6.1968, s. 6 (4) EYVL N:o L 110, 30.4.1975, s. 1 (5) EYVL N:o L 73, 27.3.1972, s. 14